
Eesti puuvilja- ja marjasektor on tugevalt impordisõltuv, madalama konkurentsivõimega võrreldes lõunapoolsete riikidega, killustunud väikeste tootmismahtude tõttu.
Samas ei kata olemasolev projektipõhine rahastus geneetiliste kollektsioonide haldust, pikaajalist sordiaretust, strateegilist tootearendust.
Miks Polli on kriitiline?
Eesti Maaüikooli Polli aiandusuuringute keskus on ainus asutus Eestis, mis teostab pikaajalist puuvilja- ja marjakultuuride kohalikele tingimustele sobivate sortide sordiaretust, säilitab Eesti unikaalseid geneetilisi ressursse, toetab tootjate teadmussiiret ja innovatsiooni.

Majanduslik mõju (konservatiivne hinnang)
Polli tegevuse tugevdamisel on oodatav mõju +10–30% istanduste pindala kasv, +20–50% lisandväärtuse kasv toodete arenduse kaudu, toote väärtuse kasv võrreldes toormüügiga, lisaväärtus kõrvalsaadustest (nt mahlapressjääk)
otsene mõju: importasendus, tugevam maapiirkonna majandus, suurem ettevõtete kasumlikkus, kõrgem siseriiklikult tagatud toidujulgeolek.

Strateegiline mõju
Polli roll on otseselt seotud: toidujulgeolekuga, kliimakohanemisega, ringmajandusega, 
riikliku kriisivalmidusega.

Peamised väljakutsed:
1. Tagada Polli keskusele stabiilne baasrahastus (≥10 aastat)
2. Suurendada investeeringuid sordiaretusse ja tootearendusse
3. Käivitada programm marja- ja puuviljatoodete arendamiseks
4. Toetada aiandusjääkide väärindamist (ringmajandus)
5. Luua püsimeede geneetiliste kollektsioonide halduseks

Põhisõnum
Ilma süsteemse rahastuseta väheneb Eesti võime:
· tagada toidujulgeolekut
· säilitada geneetilist pärandit
· konkureerida rahvusvahelisel turul
Polli aiandusuuringute keskuse tugevdamine ei ole kulu, vaid strateegiline investeering Eesti majandusse ja julgeolekusse.







MEMO teemaga seotud koosolekust ja aruandest

EMÜ Polli aiandusuuringute keskust puudutavate teemade kokkuvõte
GENEETILISTE RESSURSSIDE JA SORDIARETUSE NÕUKOGU KOOSOLEKU PROTOKOLList
27. VEEBRUAR 2026 TALLINN, MINISTEERIUMITE ÜHISHOONE
Ja 
PROGRAMMI „PÕLLUMAJANDUSKULTUURIDE GENEETILISE RESSURSI KOGUMINE, SÄILITAMINE JA KASUTAMINE 2021–2027“ 2025. AASTA VAHEHINDAMISE ARUANNE
Mille koostas Regionaal- ja Põllumajandusministeeriumi teadusnõunik Kadri Kask

GR programmi vahehindamisest:
GR-programmi (2021–2027) põhieesmärk, milleks on Eesti põllumajanduskultuuride geneetiliste ressursside kogumine, säilitamine, uurimine ja kasutamine, on hinnangu kohaselt edukalt täidetud. Kogud toimivad, varusäilikud on olemas ning rahvusvaheline koostöö on aktiivne.

EMÜ Polli tegevuste hinnang
EMÜ Polli aiandusuuringute keskus sai vahehindamisel positiivse hinnangu. Esile tõsteti:
· Ligikaudu 850 puuvilja- ja marjakultuuri säiliku ning umbes 3000 taime säilitamist kollektsioonaedades.  
· Andmehalduse arendamist GrinGlobali, EURISCO, PlutoF-i ja sordivaramu andmebaaside kaudu. 
· Kahe putukakindla kasvuhoone rajamist aastatel 2024–2025. 
· Koekultuuri labori rajamist terve taimematerjali säilitamiseks ja varusäilikute loomiseks. 
· Fenotüpiseerimise võimekuse arendamist 
Aruandes tuuakse välja ka järgmist:
· Geneetiliste analüüside ja täiendavate uuringute piiratud rahastamine.
· Vajadus andmete parema integreerimise ja standardiseerimise järele.
· Kasvavad taimetervise ja karantiiniga seotud riskid.
· Ekspertide järelkasvu puudus ning tugev tööjõukonkurents.
Nõukogu arutas ka Eesti teadusrahastuse kavandatavaid muudatusi ning nende mõju pikaajalistele programmidele. Vajadus on säilitada sordiaretuse ja geneetiliste ressursside tegevustele stabiilne pikaajaline rahastus.


